Diari Oficial de la Generalitat Valenciana


Sumari del DOGV 9994, del 27-11-2024 (2024/12511)

ACORD de 26 de novembre de 2024, del Consell, d'autorització de l’increment del límit per a comprometre el gasto plurianual, amb càrrec al capítol 2 del programa 221B00, Emergències, protecció civil i extinció d'incendis, de l'Agència Valenciana de Seguretat i Respostes a les Emergències (AVSRE) (VL 107.002/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9994

Data del DOGV
:   27-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12993

CVE
:   TWUD-X-2962-27934

Data del document
:   26-11-2024

Organisme emissor
:   Conselleria d'Hisenda i Economia

Tipus de document
:   Acord

L'Agència Valenciana de Seguretat i Respostes a les Emergències planteja la necessitat d'incrementar els límits actuals per a l'anualitat de 2025, amb la finalitat de complir els seus compromisos de gastos de caràcter plurianual derivats de la pròrroga de l'expedient de contractació que té per objecte el servici i subministrament per al servici d'avions destinats a l'extinció d'incendis forestals en la Comunitat Valenciana que consta de 4 lots.

En concret el lot D, adjudicat a la UTE Martínez Ridao Aviación, SL, i Pegasus Aviación, SA, per al servici d'un avió semipesat amfibi (ansa) amb període continu i un altre avió semipesat amfibi (ansa) de reforç, un lloc d'operació de càrrega i manteniment per cada aeronau operativa i el subministrament de retardant de curt i llarg terme, este servici s'està prestant amb normalitat dins dels criteris establits, però tenint en compte el termini necessari de preparació d'un nou contracte pot ser superior al mateix temps que resta per a la finalització del contracte actual, es considera oportú efectuar la proposta d'una primera pròrroga d'un any.

Per tot el que s'ha exposat, els límits vigents per a comprometre gasto en anualitats futures, amb càrrec al capítol 2 del programa 221B00, Emergències, protecció civil i extinció d'incendis, de l'AVSRE, són insuficients per a fer front als límits de les anualitats del contracte anteriorment esmentat i per consegüent la secretària tècnica de l'AVSRE planteja la necessitat d'incrementar el límit quantitatiu d'acord amb el que establix l'article 40.3 de la Llei 1/2015, de 6 de febrer, d'hisenda pública, del sector públic instrumental i de subvencions, per a comprometre gasto plurianual, en l'anualitat de 2025.

En conseqüència, d'acord amb l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la Consellera d'Hisenda, Economia i Administració Pública, el Consell, prèvia deliberació

ACORDA

Autoritzar l'ampliació del límit quantitatiu que establix l'article 40.3 de la Llei 1/2015 d'hisenda pública, del sector públic instrumental i de subvencions, per a assumir compromisos de gasto, amb càrrec al capítol 2 del programa 221B00, emergències, protecció civil i extinció d'incendis, d'acord amb el següent detall:

|  |  |  |  |
| --- | --- | --- | --- |
| *Anualitat* | *Límit actual* | *Increment* | *Límit modificat* |
| 2025 | 08.180.986,00 | 1.423.549,58 | 90.021.487,58 |

  
  

València, 26 de novembre de 2024

Susana Camarero Benítez

Consellera secretària